ตลาดหลักทรัพย์เตือนที่มาข้อมูล3จี
ตลาดหลักทรัพย์เตือนนักลงทุนติดตามประกาศรายชื่อผู้เข้าร่วมประมูล3จีจากกทช.เท่านั้น
13 ก.ย. 2553

ตลาดหลักทรัพย์เตือนนักลงทุนติดตามประกาศรายชื่อผู้เข้าร่วมประมูล3จีจากกทช.เท่านั้น
ตลาดหลักทรัพย์แห่งประเทศไทย ขอให้นักลงทุนที่ติดตามการประกาศรายชื่อบริษัทที่มีคุณสมบัติเข้าร่วมประมูลใบอนุญาต 3 จี จากคณะกรรมการกิจการโทรคมนาคมแห่งชาติ(กทช.)ซึ่งเป็นหน่วยงานทางการที่กำกับดูแลในเรื่องดังกล่าวโดยตรงรวมทั้งโปรดศึกษาขั้นตอนและกระบวนการเกี่ยวกับการประมูลใบอนุญาตเพื่อประกอบการพิจารณาตัดสินใจลงทุนในหุ้นของบริษัทที่เกี่ยวข้อง
ปัจจุบันบริษัทย่อยของ บริษัท แอดวานซ์  อินโฟร์ เซอร์วิส (ADVANC)บริษัท โทเทิ่ล แอ็คเซ็ส คอมมูนิเคชั่น (DTAC)) และบริษัท ทรู คอร์ปอเรชั่น (TRUE)เข้าร่วมประมูลใบอนุญาตให้ใช้คลื่นความถี่เพื่อประกอบกิจการโทรศัพท์เคลื่อนที่ IMT ย่าน 2.1GHz (3G) ต่อคณะกรรมการกิจการโทรคมนาคมแห่งชาติ (กทช.) นั้น
เนื่องจากตามขั้นตอนการเข้าร่วมประมูลใบอนุญาต 3G ที่ประกาศไว้ใน Website ของ กทช. (www.ntc.or.th) กำหนดว่า กทช.จะมีการประกาศการพิจารณาคุณสมบัติขั้นแรก (Pre-Qualification) และประกาศชื่อผู้เข้าร่วมประมูลใบอนุญาตก่อนหน้าวันจะเริ่มประมูล